rejauldu/bengali-wikipedia huggingface dataset:
বাংলায় হ্যাকাথন প্রথমবারের মত বাংলায় হ্যাকাথনের আয়োজন হয়েছে। হ্যাকাথনটি বাংলা উইকিসম্মেলন-২০২৪ এর অংশ হিসেবে ১৪-১৬ নভেম্বর আয়োজিত হয়েছিল। বেশ কয়েকজন ব্যবহারকারী সম্মেলনে অনুপস্থিত থেকেও অনলাইনে হ্যাকাথনে যোগদান করেছেন।  ইভেন্ট ব্যবস্থাপনায় নতুন সুবিধা ১৬ ডিসেম্বর ২০২৪ থেকে ক্যাম্পেইন ইভেন্ট এক্সটেনশন চালুর মাধ্যমে ইভেন্ট নিবন্ধন ও অংশগ্রহণকারী খোঁজার সুবিধা চালু হচ্ছে। এটি সম্প্রদায়গুলো আলোচনার মাধ্যমে সক্রিয় করতে পারবে।  সম্পাদনা পরীক্ষার নতুন বিন্যাস  ১৩ ডিসেম্বর ২০২৪ থেকে ডেস্কটপ সংস্করণে নতুনদের জন্য সম্পাদনা পরীক্ষা ফিচারটি পার্শ্বদণ্ডে স্থানান্তরিত হয়েছে। এতে নতুনদের সম্পাদনার সময় প্রয়োজনীয় নির্দেশনা প্রদর্শন করা সহজতর হবে।  অনুবাদের নতুন সুযোগ ১২ ডিসেম্বর ২০২৪ থেকে অনুবাদ টুলে উইকিপ্রকল্প ক্যাম্পেইনের নিবন্ধ খোঁজার সুবিধা চালু হয়েছে। মেটা-উইকিতে <code><page-collection></page-collection></code> ট্যাগ ব্যবহার করে এটি সক্রিয় করা যাবে।  নিউক ফিচারের উন্নয়ন ১২ ডিসেম্বর ২০২৪-এ নিউক ফিচারে একাধিক নামস্থান বেছে নিয়ে গণ-পৃষ্ঠা মুছে ফেলার এবং সংশ্লিষ্ট ব্যবহারকারীর পাতায় সরাসরি সংযোগ প্রদর্শনের সুবিধা যোগ করা হয়েছে।  সাইট সমস্যার সমাধান ৯ ডিসেম্বর ২০২৪-এ উইকিমিডিয়া সাইটগুলোতে ৩০-৪৫ মিনিট সমস্যা হয়েছিল। এটি ডাটাবেস ত্রুটির কারণে হয়েছিল এবং সমাধান প্রক্রিয়া চলছে।  উন্নত ডকুমেন্টেশন সুবিধা ৯ ডিসেম্বর ২০২৪-এ মিডিয়াউইকি ডকুমেন্টেশন হাবে নতুন সংস্থান, ইভেন্ট তালিকা এবং ডকুমেন্টেশন পর্যালোচনার সুযোগ যুক্ত করা হয়েছে।  সাইটোয়েড টুল উন্নয়ন ১২ ডিসেম্বর ২০২৪ থেকে সাইটোয়েড টুলে archive-url এবং archive-date প্যারামিটার যুক্ত করার অনুরোধ জানানো হয়েছে, যা আর্কাইভ.অর্গ থেকে সাইটেশন সহজতর করবে।  ইন্দোনেশীয় উইকিভ্রমণ চালু ৯ ডিসেম্বর ২০২৪-এ ইন্দোনেশীয় ভাষায় উইকিভ্রমণ চালু করা হয়েছে।  আরইএসটি এপিআই উন্নয়ন ৪ ডিসেম্বর ২০২৪-এ মিডিয়াউইকি আরইএসটি এপিআইয়ের পরীক্ষামূলক কার্যক্রম শুরু হয়েছে। এটি জানুয়ারি ২০২৫-এ সব প্রকল্পে কার্যকর করা হবে।  কোডেক্স ডিজাইনে নতুন সুবিধা ৯ ডিসেম্বর ২০২৪-এ কোডেক্স ডিজাইন সিস্টেমে পিএইচপি ইমপ্লিমেন্টেশন চালু করা হয়েছে।  সূত্র: উইকিমিডিয়া টেক নিউজ
উসমান ইবনে হুনাইফ ছিলেন মুহাম্মদের অন্যতম সাহাবী । শিয়া বিশ্বাস অনুসারে, তিনি আবু বকরের প্রতি আনুগত্য করেননি, যতক্ষণ না আলি সম্ভবত এটি করেনি। Peshawar Nights on Al-Islam.org তিনি অন্ধ লোকটির হাদীস বর্ণনা করেছেন। Islam Tomorrow .com  কাদি ইউসুফ বলেছেন যে উসমান বিন হুনাইফ সমস্ত আরবের কর আদায়, ভূমি রাজস্বের মূল্যায়ন এবং জমি পুনরুদ্ধারের বিষয়ে একটি দায়িত্ব প্রাপ্ত ছিলেন। তিনি জমির রাজস্ব বিশেষজ্ঞ হিসাবে উমর কর্তৃক নিযুক্ত ছিলেন,A Restatement of the History of Islam and Muslims on Al-Islam.org, referencing Kitabul-Kharaj and Siyar-ul-Ansar ।  আলী তাকে বসরার গভর্নর নিযুক্ত করেছিলেন।   তথ্যসূত্র   বিষয়শ্রেণী:উহুদ যুদ্ধে অংশগ্রহণকারী সাহাবা বিষয়শ্রেণী:৭ম শতাব্দীর আরব ব্যক্তি বিষয়শ্রেণী:পুরুষ সাহাবা
মারিতা হাল্লানি (জন্ম ১ ফেব্রুয়ারি ১৯৯৭)  ()  একজন লেবাননী  গায়ক  সুরকার ও গীতিকার।    জীবনের প্রথমার্ধ  লেবাননের বৈরুতে জন্ম,  হাল্লানি লেবাননের পপ গায়ক আসসি এল হেলানির কন্যা। Liaz, Rick (17 February 2017). "3 Rising Young Musicians", HuffPost. তিনি অল্প বয়সে তার শৈল্পিক কর্মজীবন শুরু করেছিলেন।    তথ্যসূত্র    বহিঃসংযোগ           বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:লেবানীয় মুসলিম বিষয়শ্রেণী:লেবানীয় ইংরেজি ভাষার গায়ক বিষয়শ্রেণী:ইরাকি বংশোদ্ভূত লেবানীয় ব্যক্তি বিষয়শ্রেণী:লেবানীয় গীতিকার বিষয়শ্রেণী:নারী গায়ক-গীতিকার বিষয়শ্রেণী:২১শ শতাব্দীর লেবানীয় গায়িকা বিষয়শ্রেণী:গায়িকা-গীতিকার
right|thumb|250px|অক্সফোর্ডে অবস্থিত রোডস হাউস ভবন, যার নকশা করেন স্যার হার্বার্ট বেকার। রোডস বৃত্তি () যুক্তরাজ্যের অক্সফোর্ড বিশ্ববিদ্যালয়ে পড়ার জন্য একটি আন্তর্জাতিক স্নাতকোত্তর বৃত্তি প্রদান প্রকল্প। বৃত্তিটি ১৯০২ সালে চালু করা হয়। এটি ইতিহাসের প্রথম বড় মাপের আন্তর্জাতিক বৃত্তি প্রদান প্রকল্প। ইংরেজ ব্যবসায়ী ও রাজনীতিবিদ সেসিল রোডস এই বৃত্তিদান প্রকল্পটি প্রতিষ্ঠা করেন, যার উদ্দেশ্য ছিল ইংরেজিভাষী দেশগুলির মধ্যে একতায় উৎসাহ প্রদান করা এবং কর্মজীবনের অভিমুখ নির্বিশেষে বৃত্তিপ্রাপ্ত শিক্ষার্থীদের মধ্যে ভবিষ্যতে নাগরিক নেতৃত্ব দানের গুণাবলি ও নৈতিক সাহস প্রতিষ্ঠিত করা। শুরুতে রোডস বৃত্তিটি কমনওয়েলথ সংস্থাভুক্ত দেশগুলির (সাথে জার্মানি ও মার্কিন যুক্তরাষ্ট্রও অন্তর্ভুক্ত ছিল) পুরুষ আবেদনপ্রার্থীদের জন্য নির্দিষ্ট করা থাকলেও বর্তমানে এটি বিশ্বের সর্বত্র যেকোন পটভূমির আবেদনকারীর জন্য উন্মুক্ত। প্রাথমিকভাবে নারীদের সুযোগ না দেওয়া, প্রতিষ্ঠাতা রোডসের ইঙ্গ-শ্বেতাঙ্গ আধিপত্যবাদী মনোভাব এবং ব্রিটিশ উপনিবেশবাদের সাথে সংশ্লিষ্টতার কারণে এই বৃত্তিদান প্রকল্পটি বিতর্কিত।  রোডস বৃত্তিপ্রাপ্ত শিক্ষার্থীদের মধ্যে অন্যতম হলেন পাকিস্তানের প্রাক্তন রাষ্ট্রপতি ওয়াসিম সাজ্জাদ, অস্ট্রেলিয়ার প্রাক্তন প্রধানমন্ত্রী টোনি অ্যাবট, বব হক ও ম্যালকম টার্নবুল, মার্কিন যুক্তরাষ্ট্রের প্রাক্তন রাষ্ট্রপতি বিল ক্লিনটন, জাতিসংঘে প্রাক্তন মার্কিন রাষ্ট্রদূত সুজান রাইস এবং একাধিক নোবেল পুরস্কার বিজেতা। বেশ কয়েকজন ব্যক্তি বৃত্তিটি প্রত্যাখ্যানও করেছেন।  তথ্যসূত্র  বিষয়শ্রেণী:অক্সফোর্ড বিশ্ববিদ্যালয়ের বৃত্তি বিষয়শ্রেণী:১৯০২ সালে প্রতিষ্ঠিত পুরস্কারমূলক বৃত্তি বিষয়শ্রেণী:যুক্তরাজ্যের বৃত্তি বিষয়শ্রেণী:রোডস হাউস বিষয়শ্রেণী:রোডস বৃত্তিধারী বিষয়শ্রেণী:১৯০২-এ প্রবর্তিত পুরস্কার
thumb|দুইটি কৃষ্ণ গহব্বরের একীকরণের ঘটনা।  মহাকর্ষীয় তরঙ্গ হলো ত্বরিত বস্তু কর্তৃক সৃষ্ট স্থান-কালের আন্দোলনজনিত বিশেষ প্রকারের তরঙ্গ। সাধারণ আপেক্ষিকতত্ত্ব অনুযায়ী নির্বাতে এর বেগ আলোর বেগের সমান। ১৯০৫ সালে অঁরি পোয়াঁকারে এই তরঙ্গের প্রস্তাবনা দেন এবং আইনস্টাইন তার সাধারণ আপেক্ষিকতত্ত্ব থেকে এর বর্ণনা দেন।http://www.academie-sciences.fr/pdf/dossiers/Poincare/Poincare_pdf/Poincare_CR1905.pdf যেকোন ত্বরিত, স্পন্দিত এবং প্রবলভাবে আন্দোলিত ভর মহাকর্ষীয় তরঙ্গ সৃষ্টি করতে সক্ষম। মহাকর্ষীয় তরঙ্গ মহাকর্ষীয় বিকিরণের মাধ্যমে শক্তি পরিবহন করে যা বিচ্ছুরক শক্তির একটি রূপ। নিউটনের মহাকর্ষ সূত্র এদের অস্তিত্ব সম্পর্কে বলে না যেহেতু এই সূত্র ভৈত মিথস্ক্রিয়া সমূহ অসীম গতিতে বিস্তৃত হয় এমন ধারণার ওপর ভিত্তি করে বর্ণিত - যা দেখায় যে চিরায়ত পদার্থবিজ্ঞান আপেক্ষিকতার সাথে জড়িত ঘটনা সমূহ বর্ণনা করতে পারে না।  ১৯৯৩ সালে রাসেল অ্যালান হাল্‌স এবং জোসেফ হুটন টেইলর জুনিয়র কর্তৃক আবিষ্কৃত হাল্‌স-টেইলর যুগ্ন পালসার তাদের পদার্থবিজ্ঞানে নোবেল পুরস্কার এনে দেয়। এই পালসারটিই প্রথম বস্তু যা মহাকর্ষীয় তরঙ্গের পরক্ষ প্রমাণ দেয়।Nobel Prize Award (1993) Press Release The Royal Swedish Academy of Sciences.  ১১ ফেব্রুয়ারি ২০১৬ সালে লিগো এবং ভার্গো ঘোষণা করে যে তারা প্রথম কোনো পর্যবেক্ষিত মহাকর্ষীয় তরঙ্গের তালিকা মহাকর্ষীয় তরঙ্গের ঘটনা প্রত্যক্ষ পর্যবেক্ষণ করেছে। পর্যবেক্ষণটি এর ৫ মাস পূর্বে উন্নমিত লিগো আবিস্কারক কর্তৃক করা হয়। ইহা একটি যুগ্ন কৃষ্ণ গহব্বর ব্যবস্থার একত্রিকরণের কারণে উৎপন্ন হয়। এর পরে, লিগো আরো দুটি নিশ্চিত এবং একটি সম্ভাব্য মহাকর্ষীয় তরঙ্গের ঘটনা পর্যবেক্ষণ করে।  ২০১৭ সালে মহাকর্ষীয় তরঙ্গের আবিস্কারে অবদানের জন্য রাইনার ভাইস, কিপ থর্ন ও ব্যারি ব্যারিশ-কে নোবেল পুরস্কার দেওয়া হয়।  সূত্রপাত  আইনস্টাইনের সাধারণ আপেক্ষিক তত্ত্বানুযায়ী, মহাকর্ষ স্থান-কালের ভাঁজ জনিত একটি ঘটনা। ভর ভরের উপস্থিতির কারণা স্থান-কালে এমন ভাঁজের সৃষ্টি হয়। সাধারণত, একটি নির্দিষ্ট আয়তনে যত বেশি ভর স্থাপন করা যায় এই ভাঁজের পরিমাণ সেই নির্দিষ্ট আয়তনের প্রান্ত পর্যন্ত তত বৃদ্ধি পায়। যখন বস্তু স্থান-কালে চলতে শুরু করে তখন বস্তুর অবস্থানকে প্রতিবিম্বিত করার জন্য এই ভাঁজেরও পরিবর্তন ঘটে। নির্দিষ্ট পরিস্থিতি,  ত্বড়িত বস্তু এই ভাঁজের পরিবর্তন সাধন করে যা একটি তরঙ্গের মত করে আলোর গতিতে বিস্তৃতি লাভ করে। এমন বিস্তৃতিমূলক ঘটনাই মহাকর্ষীয় তরঙ্গ হিসেবে পরিচিত।  যখন মহাকর্ষীয় তরঙ্গ কোনো পর্যবেক্ষককে অতিক্রম করে তখন এর টানের কারণে পর্যবেক্ষকটি স্থান-কালে একটি বিকৃতির দেখা পায়। সেই বিকৃতি একটি তরঙ্গের আকারে স্থান কালের মধ্যে দিয়ে সঞ্চালিত হয়।  পর্যবেক্ষণযোগ্য মহাকর্ষীয়য় তরঙ্গ  মহাকর্ষীয় তরঙ্গ সাধারণত দুর্বল হওয়ার কারণে কেবলমাত্র অতি ভারী বস্তুর ক্ষেত্রেই পর্যবেক্ষণ যোগ্য। সাধারণত সূর্যের ভরের চেয়ে বেশি ভরের বস্তুর দ্বারা উৎপন্ন হওয়া মহাকর্ষীয় তরঙ্গ পর্যবেক্ষণ করা সম্ভব।  তথ্যসূত্র  বিষয়শ্রেণী:পদার্থবিজ্ঞান বিষয়শ্রেণী:সাধারণ আপেক্ষিকতা বিষয়শ্রেণী:আপেক্ষিকতা বিষয়শ্রেণী:যুগ্ম তারা বিষয়শ্রেণী:কৃষ্ণগহ্বর বিষয়শ্রেণী:মহাকর্ষের প্রভাব বিষয়শ্রেণী:পদার্থবিজ্ঞানে অমীমাংসিত সমস্যা
নাতাশা দাউলতানা  একজন পাকিস্তানি রাজনীতিবিদ, যিনি ফেব্রুয়ারি ২০২৪ সাল থেকে পাকিস্তানের জাতীয় পরিষদের বর্তমান সদস্য। তিনি এর আগে ২০০৮ সালের ফেব্রুয়ারি থেকে ২০১৩ সাল পর্যন্ত জাতীয় পরিষদের সদস্য ছিলেন।   রাজনৈতিক জীবন  নাতাশা দৌলতানা ২০১২ সালে অনুষ্ঠিত উপনির্বাচনে পাকিস্তান পিপলস পার্টি (পিপিপি) প্রার্থী হিসেবে এনএ-১৬৮ (ভেহারি-২) আসন থেকে জাতীয় পরিষদে নির্বাচিত হন। তিনি ৭০,৫৫১ ভোট পেয়ে বিলাল আকবর ভাট্টিকে পরাজিত করেন।  ২০১৩ সালের পাকিস্তানি সাধারণ নির্বাচনে তিনি পুনরায় পিপিপি প্রার্থী হিসেবে একই আসন থেকে প্রতিদ্বন্দ্বিতা করেন, তবে সফল হননি। তিনি ৪২,২৯২ ভোট পান এবং সাইয়্যেদ সাজিদ মাহদির কাছে পরাজিত হন।  ২০২৪ সালের ১৩ মে পাকিস্তানের নির্বাচন কমিশন (ইসিপি) তার জাতীয় পরিষদের সদস্যপদ স্থগিত করে। এই পদক্ষেপটি পাকিস্তানের সুপ্রিম কোর্টের সেই সিদ্ধান্তের পর আসে, যেখানে পেশোয়ার হাই কোর্টের রায় স্থগিত করা হয়েছিল। ওই রায়ে পিটিআই–সুন্নি ইত্তেহাদ কাউন্সিল জোটকে সংরক্ষিত আসন বরাদ্দ দেওয়া হয়নি।   তথ্যসূত্র   বিষয়শ্রেণী:দৌলতানা পরিবার বিষয়শ্রেণী:পাকিস্তান পিপলস পার্টির এমএনএ অসম্পূর্ণ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:জীবিত ব্যক্তি
রাম লাল্লু বৈশ্য ভারতীয় জনতা পার্টির একজন ভারতীয় রাজনীতিবিদ। তিনি ২০১৩ সালের নির্বাচনে সিংরাউলি আসন থেকে মধ্যপ্রদেশের বিধানসভা সদস্য (বিধায়ক) নির্বাচিত হয়েছিলেন। তিনি ভারতীয় জাতীয় কংগ্রেসের প্রতিদ্বন্দ্বী রেনু শাহকে প্রায় ৪০০০ ভোটে পরাজিত করেছিলেন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০১৩-২০১৮
উইনোনা লরা হরোউইট্‌জ ( — উচ্চারণ: উঈ-নো-না লরা হরোঊইট্‌জ্‌) (জন্ম: ২৯ অক্টোবর, ১৯৭১), যিনি তার পেশাগত নাম উইনোনা রাইডার নামে বেশি পরিচিত, একজন মার্কিন অভিনেত্রী, যিনি মূলত, নাট্য, রম্য, ও বিজ্ঞান কল্পকাহিনীমূলক চলচ্চিত্রে অভিনয় করেন। তার অভিনীত প্রথম উল্লেখযোগ্য চলচ্চিত্রটি ছিলো লুকাস (১৯৮৬)। টিম বার্টন পরিচালিত বিটলজুস ছবিতে অভিনয় করে তিনি সমালোচনামূলক ও বাণিজ্যিকভাবে আলোচনায় উঠে আসেন। চলচ্চিত্র ও টেলিভিশনে বেশকিছু চরিত্রে অভিনয়ের পর রাইডার কাল্ট চলচ্চিত্রে অভিনয় শুরু করেন, এবং তিনি তার প্রথম কাল্ট চলচ্চিত্র হেদারস (১৯৮৯)-এ একজন কিশোরীর ভূমিকায় অভিনয় করেন।  তিনি ১৯৯০-এর দশকের অন্যতম সফল অভিনেত্রী। এই সময়ে তিনি নাট্যধর্মী মারমেইডস (১৯৯০) ছবিতে অভিনয় করে একটি গোল্ডেন গ্লোব পুরস্কারের মনোনয়ন লাভ করেন এবং একই বছর বার্টনের রূপকথাধর্মী এডওয়ার্ড সিজারহ্যান্ডস চলচ্চিত্রে জনি ডেপের বিপরীতে এবং ১৯৯২ সালে ফ্রান্সিস ফোর্ড কোপলার গথিক ভীতিপ্রদ প্রণয়মূলক ব্রাম স্টকার্স ড্রাকুলা চলচ্চিত্রে গ্যারি ওল্ডম্যানের বিপরীতে অভিনয় করে। দি এজ অফ ইনোসেন্স ছবিতে অভিনয় করে রাইডার সেরা পার্শ্ব অভিনেত্রী বিভাগে গোল্ডেন গ্লোব পুরস্কার জয় করেন, এবং একই বিভাগে একাডেমি পুরস্কারের জন্য মনোনয়ন লাভ করেন।   তথ্যসূত্র    বহিঃসংযোগ             বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:মিনেসোটার অভিনেত্রী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:রোমানীয় ইহুদি বংশোদ্ভূত মার্কিন ব্যক্তি বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২০শ শতাব্দীর মার্কিন ইহুদি
ড্যানিয়েল আনেফি (জন্ম: ১০ আগস্ট ২০০০) একজন ঘানিয়ান ক্রিকেটার। ২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টুয়েন্টি২০ আন্তর্জাতিকে (টি-টোয়েন্টি) অভিষেক হয়।    তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:ঘানায়ীয় ক্রিকেটার
রোডেশিয়া ক্রিকেট দল () প্রথম-শ্রেণীর ক্রিকেট দলবিশেষ। ব্রিটিশ উপনিবেশভূক্ত দক্ষিণ রোডেশিয়ার পক্ষে প্রথম-শ্রেণীর ক্রিকেটে প্রতিনিধিত্বকারী দল এটি। পরবর্তীতে এটি স্বাধীন রাষ্ট্র রোডেশিয়ার (বর্তমানে জিম্বাবুয়ে) প্রতিনিধিত্ব করতো। ১৯৮০ সালে রোডেশিয়া ক্রিকেট দলের নাম পরিবর্তন করে জিম্বাবুয়ে-রোডেশিয়া ক্রিকেট দল রাখা হয়। ১৯৮১ সালে এটি বর্তমানের জিম্বাবুয়ে ক্রিকেট দল নাম গ্রহণপূর্বক পরিচিতি পাচ্ছে।   সম্মাননা   কারি কাপ (০) –   জিলেট/নিসান কাপ (১) – ১৯৭৭-৭৮   ইতিহাস  ১৯০৫ সাল থেকে দক্ষিণ আফ্রিকার কারি কাপ চ্যাম্পিয়নশিপে রোডেশিয়া দল প্রতিদ্বন্দ্বিতায় অবতীর্ণ হয়। দলটি তাদের প্রথম অংশগ্রহণে মোটেই সুবিধে করতে পারেনি। ট্রান্সভালের কাছে প্রথম খেলায় ইনিংস ও ১৭০ রানে পরাজিত হয়। এরপর থেকে ১৯২৯-৩০ মৌসুমের পূর্ব-পর্যন্ত রোডেশিয়া দল কারি কাপের খেলায় অংশ নেয়নি। ১৯৩১/৩২ মৌসুমেও দলটি প্রতিদ্বন্দ্বিতায় অবতীর্ণ হয়। ৫ খেলার চারটিতেই জয়ের সন্ধান পায়। কিন্তু, ঐ সময়ের পয়েন্ট ব্যবস্থায় ওয়েস্টার্ন প্রভিন্সের কাছে শিরোপা খোঁয়ায়। এরপর, ১৯৪৬/৪৭ মৌসুমের পূর্ব-পর্যন্ত আর খেলেনি। তারপর থেকেই দলটি নিয়মিতভাবে অংশ নিতে থাকে।  অক্টোবর, ১৯৬১ সালে দক্ষিণ আফ্রিকা গমনার্থে নিউজিল্যান্ড দল রোডেশিয়া সফর করে। দুইটি তিনদিনের প্রথম-শ্রেণীর ক্রিকেট খেলায় অংশ নেয় সফরকারী দল। প্রথমটি বুলাওয়েতে ও অপরটি সলসবারিতে। উভয় খেলায় ড্রয়ে পরিণত হয়েছিল।  সবমিলিয়ে ২৪২জন ক্রিকেটার রোডেশিয়ার প্রতিনিধিত্ব করেছেন। উল্লেখযোগ্য রোডেশীয় খেলোয়াড়দের মধ্যে রয়েছেন - ডেনিস টমলিনসন, ক্রিস ডাকওয়ার্থ, টনি পিদি, ডেভিড পিদি, জ্যাকি দু প্রিজ, জো প্যাট্রিজ, গডফ্রে লরেন্স ও কলিন ব্ল্যান্ড। কেবলমাত্র তারাই রোডেশিয়ায় জন্মগ্রহণকারী দক্ষিণ আফ্রিকার পক্ষে খেলেছেন। এছাড়াও, তাদের সাথে শ্রপশায়ারে জন্মগ্রহণকারী পার্সি ম্যানসেল, দক্ষিণ আফ্রিকান পল উইনস্লো, মাইক প্রক্টর, পিটার কার্লস্টেইন ও মিশরে জন্মগ্রহণকারী জন ট্রাইকোস রোডেশিয়ার পক্ষে খেললেও কখনো দলটি কারি কাপের শিরোপার সন্ধান পায়নি। ১৯৭৯/৮০ মৌসুমে দলটি জিম্বাবুয়ে-রোডেশিয়া নামে প্রতিযোগিতায় অংশ নেয় এবং ঐ মৌসুম শেষে দলটি চিরতরে এ প্রতিযোগিতা থেকে চলে যায়। এ পর্যায়ে দলটি স্বাধীন জিম্বাবুয়ের প্রতিনিধিত্ব করে।  জিম্বাবুয়ে স্বাধীন দেশ হিসেবে আত্মপ্রকাশের পূর্বে রোডেশিয়ার খেলোয়াড়দেরকে দক্ষিণ আফ্রিকার পক্ষে টেস্ট ক্রিকেটে অংশগ্রহণের যোগ্যতা ছিল।   মাঠ  রোডেশিয়ায় নিম্নবর্ণিত মাঠ রয়েছে:  কুইন্স স্পোর্টস ক্লাব, বুলাওয়ে (মার্চ, ১৯১০ - বর্তমান)  সলসবারি / হারারে স্পোর্টস ক্লাব মার্চ, ১৯১০ - বর্তমান) : ম্যাশোনাল্যান্ডের অনুশীলনী মাঠ, ১৯৫৪ থেকে)  রেলটন ক্লাব, বুলাওয়ে (মাঝে-মধ্যে, ডিসেম্বর, ১৯২৪ - ফেব্রুয়ারি, ১৯৫৫)  ওল্ড হারারিয়ান্স এ ফিল্ড, সলসবারি (একবার, মার্চ, ১৯৫০)  বুলাওয়ে অ্যাথলেটিক ক্লাব (একবার, নভেম্বর, ১৯৫১): মাতাবেলেল্যান্ডের অনুশীলনী মাঠ, ১৯৯৪ সাল থেকে)  পুলিশ এ গ্রাউন্ড, সলসবারি (অক্টোবর, ১৯৫৭ - ডিসেম্বর, ১৯৬৮)  পুলিশ বি গ্রাউন্ড, সলসবারি (নভেম্বর, ১৯৬৯ - জানুয়ারি, ১৯৮০)   তথ্যসূত্র    South African Cricket Annual – বিভিন্ন সংস্করণ  Wisden Cricketers' Almanack – বিভিন্ন সংস্করণ  বিষয়শ্রেণী:১৮৯০-৯১ থেকে ১৯৭৯-৮০ পর্যন্ত রোডেশীয় ক্রিকেট বিষয়শ্রেণী:জিম্বাবুয়ের সাবেক প্রথম-শ্রেণীর ক্রিকেট দল বিষয়শ্রেণী:জাতীয় ক্রিকেট দল বিষয়শ্রেণী:দক্ষিণ আফ্রিকার প্রথম-শ্রেণীর ক্রিকেট দল
কিম দা-মি (; জন্ম: ৯ এপ্রিল, ১৯৯৫) একজন দক্ষিণ কোরীয় অভিনেত্রী। তিনি পরিচালক পার্ক হুন-জং -এর অ্যাকশন-রহস্যধর্মী চলচ্চিত্র দ্য উইচ: পার্ট ১ – দ্য সাবভার্সন (২০১৮)-এ নাম ভূমিকায় অভিনয়ের জন্য প্রথম খ্যাতি অর্জন করেন। পরবর্তীতে তিনি টেলিভিশন ধারাবাহিক ইটাওয়ান ক্লাস (২০২০) এবং আওয়ার বিলাভড সামার (২০২১–২০২২)-এ অভিনয়ের জন্য আরও জনপ্রিয়তা অর্জন করেন।   চলচ্চিত্রের তালিকা   চলচ্চিত্র   বছর শিরোনাম ভূমিকা মন্তব্য  ২০১৮ ম্যারিওনেট ইউ মিন-আ  ২০১৭ প্রজেক্ট উইথ দ্য সেম নেম  সংকলিত চলচ্চিত্র  দ্য উইচ: পার্ট ১ – দ্য সাবভার্সন কু জা-ইয়ুন  ২০২২ দ্য উইচ: পার্ট ২ – দ্য আদার ওয়ান বিশেষ উপস্থিতি  ২০২৩ সোলমেট আন মি-সো  ২০২৫ দ্য গ্রেট ফ্লুড অ্যানা    টেলিভিশন ধারাবাহিক   বছর শিরোনাম ভূমিকা  ২০২০ ইটাওয়ান ক্লাস জো ই-সিও  ২০২১–২০২২ আওয়ার বিলাভড সামার কুক ইয়ন-সু  ২০২৫ নাইন পাজলস ইউন এ-না  এ হান্ড্রেড মেমোরিজ গো ইয়ং-রাই    টেলিভিশন অনুষ্ঠান   বছর শিরোনাম ভূমিকা মন্তব্য  ২০২১ অফ দ্য গ্রিড প্রধান চরিত্রে অভিনয় পর্ব ১–২     সঙ্গীত ভিডিও   বছর গানের শিরোনাম সঙ্গীতশিল্পী  ২০২২ "ফার্স্ট লাভ" () জুকজে    তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:২১শ শতাব্দীর দক্ষিণ কোরীয় অভিনেত্রী বিষয়শ্রেণী:উদ্ধৃতি শৈলীতে কোরীয় ভাষার উৎস (ko) বিষয়শ্রেণী:উদ্ধৃতি শৈলী কোরীয় ভাষার লিপি ব্যবহার করছে (ko) বিষয়শ্রেণী:কোরীয় ভাষার লেখা থাকা নিবন্ধ
সুইডেন পুরুষ ক্রিকেট দল ২০২১ সালের আগস্ট মাসে তিনটি টোয়েন্টি২০ আন্তর্জাতিক (টি২০আই) ম্যাচের একটি সিরিজ খেলার জন্য ডেনমার্ক সফর করে, যে সিরিজের ম্যাচগুলো প্র্যনপি এলাকার স্‌ভেনহল্ম পার্কে অনুষ্ঠিত হয়। এ সিরিজটি ২০২১ আইসিসি পুরুষ টি২০ বিশ্বকাপ ইউরোপ বাছাইপর্ব টুর্নামেন্টের জন্য ডেনমার্ক দলের প্রস্তুতির অংশ হিসেবে গণ্য হয়, যেখানে আগস্ট মাসেই পরবর্তীতে ডেনমার্ক নেদার‍ল্যান্ডস এ দলের মুখোমুখি হওয়ার জন্য নেদারল্যান্ডস সফর করে। সুইডেনের জাতীয় দলের কোচ হিসেবে প্রাক্তন দক্ষিণ আফ্রিকান খেলোয়াড় জন্টি রোডসের এটি ছিল প্রথম আন্তর্জাতিক সিরিজ, এবং এ সিরিজের ম্যাচগুলো ছিল সুইডেন জাতীয় দলের খেলা প্রথম আনুষ্ঠানিক পুরুষ টি২০আই ম্যাচ। সিরিজে ডেনমার্ক ২-১ ব্যবধানে জয়লাভ করে। এ সিরিজের পর সুইডেন ফিনল্যান্ডের বিপক্ষে আরেকটি সিরিজ খেলে।   দলীয় সদস্য   ফ্রেডেরিক ক্লকার (অধি.) (উই.)  অলিভার হল্ড  আফতাব আহমেদ  আব্দুল ওয়াহাব হাশমি (উই.)  ওমর হায়াত  জমির খান (উই.)  তরনজিৎ সিং ভরজ (উই.)  দেলাওয়ার খান  নিকোলায় লেইসগর্ড  মুসা শাহিন  রিজওয়ান মাহমুদ  লাকি আলি  সঞ্জীব থানিকৈতাসন  সূর্য আনন্দ  হামিদ শাহ অভিজিত ভেংকটেশ (অধি.)  ওয়াইনান্ড বোসহফ (সহ-অধি.) (উই.)  ইমল সুভাক  ওকতাই গোলামি  কুদরতউল্লাহ মির আফজাল  খালিদ আহমেদ জাহিদ  দীপাঞ্জন দে  বাজ আইয়ুবি  রাহুল গৌতমন  রাহেল খান  লিয়াম কার্লসন  লেমার মোমন্দ  সামিউল্লাহ খলিল  হাসান মাহমুদ  হুমায়ুন কবির জ্যোতি (উই.)  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
কালো কাররাওং (ইংরেজিঃ ব্লাক কাররাওং), দ্বিপদ নাম স্ট্রেপেরা ফুলিজিনোসা, স্থানীয় ভাবে ব্লাক জয় নামেও পরিচিত, একটি বড় প্যাসারিন পাখি যারা তাসমানিয়া এবং নিকটবর্তী ব্যাস প্রণালীর মধ্যকার দ্বীপসমূহের এন্ডেমিক পাখি। এরা আর্মাটিডি পরিবারের সদস্য এবং বুচারবার্ড ও অস্ট্রেলীয় ম্যাগপাই এর নিকটাত্মীয়। স্ট্রেপেরা গণে তিনটি কাররাওং পাখি আছে তার মধ্যে ব্লাক কাররাওং একটি। শ্রেণীবিন্যাস পক্ষীবিদ জন গৌল্ড ১৮৩৬ সালে কালো কাররাওং কে বর্ণনা করে ক্রাকটিকাস ফুনিজিনোসাস নামে  এবং ১৮৩৭ সালে করোনিকা ফুলিজিনোসা।  বর্ণনা এরা প্রায়  লম্বা এবং এদের ডানার বিস্তৃতি । পুরুষ পাখি স্ত্রী পাখির তুলনায় কিছুটা বড় এবং ভারী। পুরুষ পাখির গড় ওজন ৪০৫ গ্রাম এবং স্ত্রী পাখির ৩৪০ গ্রাম। বাসস্থান ব্লাক কাররাওং তাসমানিয়ার এন্ডেমিক পাখি। এরা প্রধানত মধ্যাঞ্চলের উচ্চভূমিতে বাস করে। ব্যাস প্রণালীর মধ্যকার অনেক দ্বীপেই এদেরকে দেখতে পাওয়া যায়।  তথ্যসূত্র  বহিঃসংযোগ   BirdLife Species Factsheet   Drawing of black magpie  বিষয়শ্রেণী:১৮৩৭-এ বর্ণিত পাখি বিষয়শ্রেণী:তাসমানিয়ার স্থানীয় পাখি বিষয়শ্রেণী:জন গুল্ড কর্তৃক নামকরণকৃত ট্যাক্সা
তাফসীর আল-কাশশাফ একটি দ্বাদশ শতাব্দীতে লিখিত আল জামাখশারি রচিত একটি জনপ্রিয় তাফসির। সব বড় বিদ্বানগণের দ্বারা এটি একটি প্রাথমিক উৎস হিসেবেবিবেচিত, এটি গভীর ভাষাগত বিশ্লেষণ, কুরআন ঘোষণার আধিপত্যের বিস্তার এবং কুরআন সাহিত্যের উপাদানগুলি এবং আলংকারিক বক্তৃতা ব্যবহার করে অর্থ প্রকাশ করার জন্য যে পদ্ধতি ব্যবহার করে তা উপস্থাপনের জন্য বিখ্যাত। তবে মুতাজিলাহ দার্শনিক দৃষ্টিভঙ্গির অন্তর্ভুক্তির জন্য এটি সমালোচিত।   পটভূমি  তাফসীরের রচয়িতা আল-জামাখশারি দৃঢ়ভাবে জোর দিয়েছিলেন যে মুতাজিলাহ সম্প্রদায়ের আলেমদের নিজস্ব ভিত্তিক তাফসির থাকা উচিত। সুতরাং, তিনি মক্কায় অবস্থানকালে ইমর এবল-হাসান ওব্ন বাহাসর দ্বারা বিশ্বাসী হওয়ার পরে ১১২৩ সালে তাঁর ভাষ্য রচনা শুরু করেছিলেন এবং দু'বছরের মধ্যে এটি শেষ করেছিলেন। তিনি নিজেই বলেছিলেন যে অল্প সময়ে এ জাতীয় গ্রন্থ রচনা করা আল্লাহর আশীর্বাদ। তার গবেষণার সময়, তিনি বহু পুরানো রচনাগুলি এবং ভাষ্যগুলি উল্লেখ করেছিলেন, বিশেষত জেক্যাকের মিন'ল-কুরান, যা তার কাজের ভিত্তি গঠন করে।Keşfü'z-zunûn, II, 1482.   উপাদান  তার উপস্থাপনায় তিনি উল্লেখ করেছেন যে কুরআন সম্পর্কে মন্তব্য করা একটি চ্যালেঞ্জিং এবং কঠিন প্রচেষ্টা; এবং এটি করতে আগ্রহী যে কোনও মুফাসসিরের অবশ্যই সমালোচনামূলক চিন্তাভাবনা, অধ্যয়নের একটি অত্যন্ত সুশৃঙ্খল পদ্ধতি এবং সাধারণ একাডেমিক দক্ষতার পাশাপাশি আরবী ভাষা, সাহিত্য, বাগ্মিতা এবং সংস্কৃতি সম্পর্কে গভীর জ্ঞান থাকতে হবে।El- keşşaf, 2-3. মন্তব্যগুলি অনেকগুলি হাদিস (যদিও এই বর্ণনাগুলির একমাত্র উৎসই সহিহ মুসলিম) এবং আরবি কবিতার পুরানো বিবরণ সহ যুক্তিযুক্ত ও আখ্যানগুলির মিশ্রণ। প্রতিটি শব্দের একটি খুব মার্জিত বিশ্লেষণ পুরো ভাষ্য জুড়েই করা হয়, যখন রূপক ভাবগুলি ভেঙে দেওয়া হয় এবং যেখানে প্রয়োজন সেখানে উপযুক্ত ক্বিরাআত বেছে নেওয়া হয়। বাতিল উত্তরগুলি তাদের উত্তরসূরিদের সাথে নির্দেশিত হয়। ইসলামী আইনশাসন সংবলিত আয়াতগুলি হানাফী আইনশাস্ত্র অনুসারে নির্ধারণ করা হয়। বিপরীত বলে মনে হচ্ছে যে আয়াতগুলি পুনরায় মিলিত হয়েছে। কিছু পুরানো মন্তব্য (বিশেষত সুফি উৎস সম্পর্কে) সমালোচনা করে।   সমালোচনা  আল-জামাখশারির ব্যাখ্যার অন্যতম সমালোচিত দিক হল মুতাজিলা দৃষ্টিভঙ্গি অনুসারে তাঁর কুরআনের আয়াতসমূহের রূপান্তর। আল-জামাখশারি তাঁর দৃষ্টিভঙ্গির সাথে মুহকাম (অনমনীয়) এবং যেগুলি মুতাশবীহ (রূপক) হিসেবে অভিহিত করেছেন, তা ব্যাখ্যা করেছেন এবং কিছু আয়াতের আপাত অর্থ ত্যাগ করেছেন।   সংস্করণ  বইটির কমপক্ষে তিনটি বিভিন্ন সংস্করণ রয়েছে।Cairo 1925, 1980; Beirut. ইবনে হিশাম নাহভী কিছু শব্দকে কিছু অর্থ দিয়ে কিছু ত্রুটি অনুমান করেছিলেন, বইয়ের নিজস্ব সংস্করণে সেগুলি সংশোধন করেছিলেন।   সম্পর্কিত কাজ    তফসির আল-বায়জাবী মূলত আল-কাশশাফ একটি সংক্ষিপ্ত এবং সংশোধিত সংস্করণ  ইবনে জুযাইয়ের তাফসির জামখশরীর বক্তব্য উল্লেখ ও সরল করে তুলেছে   তথ্যসূত্র   বিষয়শ্রেণী:অপর্যালোচিত অনুবাদসহ পাতা বিষয়শ্রেণী:৮৭০-এর দশকে মৃত্যু বিষয়শ্রেণী:বাগদাদের ব্যক্তি বিষয়শ্রেণী:হানাফি ফিকহ পণ্ডিত বিষয়শ্রেণী:৯ম শতাব্দীর আরব ব্যক্তি বিষয়শ্রেণী:কুরআনের ব্যাখ্যা
/*  */ .portalbox { 	padding: 0; /* Timeless adds padding */ 	margin: 0.5em 0; 	display: table; 	box-sizing: border-box; 	max-width: 175px; 	list-style: none; }  .portalborder { 	border: 1px solid var(--border-color-base, #a2a9b1); 	padding: 0.1em; 	background: var(--background-color-neutral-subtle, #f8f9fa); }  .portalbox-entry { 	display: table-row; 	font-size: 85%; 	line-height: 110%; 	height: 1.9em; /* sets min height */ 	font-style: italic; 	font-weight: bold; }  .portalbox-image { 	display: table-cell; 	padding: 0.2em; 	vertical-align: middle; 	text-align: center; }  .portalbox-link { 	display: table-cell; 	padding: 0.2em 0.2em 0.2em 0.3em; 	vertical-align: middle; }  @media (min-width: 720px) { 	.portalleft { 		clear: left; 		float: left; 		margin: 0.5em 1em 0.5em 0 	} 	 	.portalright { 		clear: right; 		float: right; 		margin: 0.5em 0 0.5em 1em 	} }
মোহাম্মদ জাকারিয়া পিন্টু (১ জানুয়ারি ১৯৪৩ - ১৮ নভেম্বর ২০২৪) যিনি জাকারিয়া পিন্টু নামে সুপরিচিত ছিলেন বাংলাদেশের একজন সাবেক পেশাদার ফুটবল খেলোয়াড়। পিন্টু ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন, তিনি স্বাধীন বাংলা ফুটবল দলের অধিনায়কের দায়িত্ব পালন করেছিলেন। বাংলাদেশের স্বাধীনতার পর বাংলাদেশ ফুটবল দলের প্রথম অধিনায়ক হন।  ১৯৯৫ সালে তিনি বাংলাদেশ সরকার কর্তৃক ক্রীড়া বিভাগে স্বাধীনতা পুরস্কার অর্জন করেন।  ব্যক্তিগত জীবন মোহাম্মদ জাকারিয়া পিন্টু ১৯৪৩ সালের ১লা জানুয়ারি তারিখে ব্রিটিশ ভারতের বেঙ্গল প্রেসিডেন্সির নওগাঁয় জন্মগ্রহণ করেছেন। তার ছোট ভাই মইনুদ্দিন একজন ফুটবল খেলোয়াড় ছিলেন।  বিতর্ক বাংলাদেশ ফুটবল ফেডারেশনের সভাপতি কাজী সালাহউদ্দিন অভিযোগ করেছিলেন, পিন্টু ২০১২ সালের বাংলাদেশ ফুটবল ফেডারেশন নির্বাচনে সভাপতি পদের মনোনয়নপত্র প্রত্যাহারের জন্য তহবিল চেয়েছিলেন। তবে পরবর্তীকালে পিন্টু এই অভিযোগ অস্বীকার করেছেন।  মৃত্যু ১৮ নভেম্বর ২০২৪ সালে তিনি মারা যান।  তথ্যসূত্র  বহিঃসংযোগ    বিষয়শ্রেণী:১৯৪৩-এ জন্ম বিষয়শ্রেণী:নওগাঁ জেলার ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বাংলাদেশী ফুটবল ম্যানেজার বিষয়শ্রেণী:ক্রীড়ায় স্বাধীনতা পুরস্কার বিজয়ী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশ জাতীয় ফুটবল দলের ম্যানেজার বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:ঢাকা ওয়ান্ডারার্স ক্লাবের খেলোয়াড় বিষয়শ্রেণী:২০২৪-এ মৃত্যু বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ভারতে বাংলাদেশী প্রবাসী ক্রীড়াবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:একাধিক অঙ্গ ব্যর্থতায় মৃত্যু বিষয়শ্রেণী:পাকিস্তানি ফুটবলার